Dunavecse Város Önkormányzatának Képviselő-testülete

186-11/2025.

JEGYZŐKÖNYV

Készült a képviselő-testület 2025. szeptember 23-án /15,00-15,50/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Mohácsi-Dér Gabriella, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Gugyella Mariann óvodaigazgató, Pelsőcziné Vén Rózsa óvodaigazgató helyettes (Százszorszép Óvoda), dr. Pándi Ottó intézményvezető (dr. Kolozs Gergely Kistérségi Egészségügyi Centrum), Liptai-Kölesdi Ágnes bölcsődevezető (dr. Kolozs Gergely Tipegő Bölcsőde), Tóth József nem képviselő bizottsági tag

Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor és Dallos Erika képviselők hitelesítik. Javaslom, hogy a meghívóban szereplő napirendi pontokat tárgyalja meg a testület Kettő kiegészítéssel: 14.) Kapu Tibor űrhajós előadása Dunavecsén és 15.) Ismételt árajánlat bekérése szociális célú tűzifa darabolására és szállítására.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

128/2025. (IX. 23.) Kt. normatív határozata

Napirend elfogadása











H a t á r o z a t 
1.) Jelentés a lejárt határidejű határozatok végrehajtásáról, a tett    intézkedésekről, tájékoztató a két ülés közötti jelentősebb eseményekről

2.)  Javaslat az önkormányzat 2025. évi költségvetésének a módosítása           

            3.)  Beszámoló az önkormányzat 2025. 1-7. havi gazdálkodásának alakulásáról

                        4.)  Javaslat Százszorszép Óvoda téli zárvatartására

                        5.)  Bursa Hungarica ösztöndíjpályázaton való részvétel megtárgyalása

                        6.)  Százszorszép Óvoda alapdokumentumainak módosítása

                              (SZMSZ, Házirend, Pedagógiai Program, Munkaterv)

                        7.)  Sortűz emléktábla kihelyezése

                        8.)  Döntés közösségi célú fejlesztések támogatása című pályázat

                              benyújtására (KAP-RD57-093-1-25) valamint MFP-FAE/2025. „Felelős
                              állattartás elősegítése” pályázat benyújtására, 
                       9.)  Szolgalmi jog bejegyzéséhez hozzájáruló nyilatkozat elfogadása

                     10.)  Gördülő Fejlesztési terv véleményezésének kérése

                     11.)  Közművagyon átvétele

                     12.)  HÉSZ különkezelésére vonatkozó kérelem

                     13.)  Testvértelepülési kapcsolatok bővítésének megvitatása
                     14.)  Kapu Tibor űrhajós előadása Dunavecsén

                     15.)  Ismételt árajánlat bekérése szociális célú tűzifa darabolására és szállítására
A napirendi pontok elfogadása után megkezdődött azok tárgyalása.

1./ Napirend:

     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:

-Szomorú esemény történt, a művelődési ház előtti szalmabálából készült babákat felgyújtották, az a szerencse, hogy a környező épületeket nem veszélyeztette a tűz. Mind a dunavecsei, mind a dunaújvárosi tűzoltók viszonylag hamar a helyszínre érkeztek. 
-A hivatal hátsó kapuját záros határidőn belül vissza fogjuk helyezni, mert a hétvégén illetéktelen személyek tartózkodtak az udvarban. 

-A református egyház a ravatalozó felújításába bele szeretne kezdeni, a tetővel kapcsolatban vetett fel problémákat. Az volt a kérés, hogy irattárból keressük elő a korábbi terveket. A felépítményben van az önkormányzatnak tulajdon része.

- Végső István járt nálam és az emléktáblával kapcsolatban egyeztettünk. 

- Korábban döntöttünk arról, hogy méretünk ki telket az akácosnál. Eljutottunk odáig, hogy a földhivatalnál beadásra került a Klapka utca meghosszabbítása – jobboldali telekrészekkel kapcsolatban. Javaslom, hogy kérjünk árajánlatot arra vonatkozóan, - ha az utca megnyitásra kerül - ivóvíz és szennyvíz megléte. A tervezésre kellene árajánlatokat bekérni, ha azt szeretnénk, hogy összközműves legyen a telek, akkor szükséges lenne. 

Aranyi János Gábor képviselő, a bizottság elnökhelyettese

Mi lenne, ha azt a területet a HÉSZ-be lakóparkká nyilváníttatnánk és akkor az utca végén lenne a mérő, mert lakóparkon belül már mi is vihetjük. 
Vörös Sándor polgármester úr

A tervezőnek ezt el lehet küldeni kérdésként. 

-A Schneider Kft. fejlesztésével kapcsolatban, a 12 hektáros terület kapcsán, több egyeztetés is volt. Már vannak lakók, akik tájékoztatást is kaptak a Schneidertől írásos formában is. 
-Hajójavító üzem beruházói is voltak egyeztetésen nálam, elmondták a jövőbeni elképzelésüket.

- Hamarosan beadásra kerül egy TOP Plusz pályázat, ennek a beadásáról már döntött a testület 2 évvel ezelőtt. Most ott tartunk, hogy be lehet majd adni a pályázatot a szakrendelő eszközparkjának a bővítése, felújítása céljára. A megbeszéltek szerint 150 millió keretösszegre lehet pályázni, a fő irányvonal a röntgen és az ultrahang berendezések cseréje. 
-Versenyképes Járások Programmal kapcsolatban voltam egyeztetésen, illetve ünnepélyes átadáson. Ott tartunk, hogy egy közbeszerzési tanácsadó lett felkérve. Az összeszámítási szabályok alapján az összes járásban lévő településnek együtt kell beszereztetni, ezért nyílt eljárás lesz. 
- Kistérségi ülésen is részt vettem, ahol több téma merült fel, például: a KESZI dolgozóinak iskolakezdési támogatása, az igazgató kérdésköre, illetve a költségvetéssel kapcsolatos kérdések, valamint az optikai hálózat eladásával kapcsolatos dolog. Az optikai hálózat eladását részletekben fizetik, ez azért érdekes, mert korábban arról volt szó, hogy nem lehet egyszerűen a tulajdonosok között felosztani, mert kistérségi vagyonnak minősül. Jelenleg a kistérség bankszámláján van az összeg. 

-A tíz évnél idősebb napelemek felújításába pénzt kell fektetnünk, mivel a szaldos elszámolás alapján a tíz évnél régebbieknek megszűnik és a visszatáplált és el nem használt energia után nagyon magas rendszerhasználati díjat kell fizetni. Meg kell vizsgálnunk annak a lehetőségét, hogy olyan elektronikát köttessünk a rendszerbe, ami meggátolja a visszatáplálást. Ezzel a témával foglalkoznunk kell és költséget is fog jelenteni. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 

2./ Napirend:
      Javaslat az önkormányzat 2025. évi költségvetésének a módosítása

      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csoportvezető

      Tárgyalja: P.Ü.H.V. Bizottság

      Témafelelős: Molnár Gyula képviselő
Vörös Sándor polgármester úr
Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke
A bizottság megtárgyalta és az önkormányzat 2025. évi költségvetésének 1. számú módosítását elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a 2025. évi költségvetési rendelet 1. számú módosításával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 8/2025. (IX. 24.) az önkormányzat 2025. évi költségvetéséről szóló 1/2025. (I. 29.) önkormányzati rendelet módosítását.                                                            

(A rendelet teljes terjedelmében e jkv-höz csatolva van)
3.) Napirend:

      Beszámoló az önkormányzat 2025. 1-7. havi gazdálkodásának alakulásáról

      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető
      Tárgyalja: P.Ü.H.V. Bizottság

      Témafelelős: Molnár Gyula képviselő
Vörös Sándor polgármester úr

A beszámolóból láthatjuk, hogy az intézmények fegyelmezetten, a költségvetést betartva működnek. Ehhez a napirendhez annyit fűznék, hogy szeptember 15. volt az a határnap, amikor iparűzési adó befizetése megtörtént a cégek részéről. Azt tapasztaljuk, hogy a korábban tervezett iparűzési adó be fog folyni. Ez azért érdekes, mert szeptember végén, október elején ismételten meghatározásra fog kerülni egy összeg, amit az államkasszába be kell fizetni. Ha jók a számításaink, akkor ez meg fog egyezni azzal a nagyságrenddel, amit korábban becsültünk. Arra számítunk, hogy körülbelül 200 millió forintot vissza fogunk fizetni az államnak. Ez az a növekmény, ami tavaly óta keletkezett. Ez az önkormányzat és intézményeinek működését nem befolyásolja, de azokat a fejlesztéseket, amiket szerettünk volna megvalósítani, ebből az összegből nem tudjuk. Az is látszik, hogy a költségvetés tervezésekor 50 mFt-os tartalékkal számoltunk. Jelen állapotban már 60 millió forint feletti tartalékkal rendelkezünk. Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

A bizottság megtárgyalta az önkormányzat 2025. 1-7 havi gazdálkodásának eredményéről szóló beszámolót és azt elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet az önkormányzat 1-7 havi gazdálkodásának alakulásáról szóló beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

129/2025. (IX. 23.) Kt.h.

Beszámoló az önkormányzat 2025. évi 1-7 hónap
gazdálkodásáról 










          












H a t á r o z a t

1./ Dunavecse Város Önkormányzat képviselő-testülete úgy határoz, hogy az Önkormányzat 2025. 1-7 hónap gazdálkodásának alakulásáról szóló beszámolót elfogadta.

2./ Ezen határozatáról értesülnek:

- Vörös Sándor polgármester

- Ginál Róbert gazdálkodási csoportvezető

4.) Napirend

     Javaslat Százszorszép Óvoda téli zárvatartására

      Előterjesztő: Vörös Sándor polgármester

      Előterjesztésért felelős: Gugyella Mariann óvodaigazgató

      Tárgyalja: P.Ü.H.V. Bizottság
      Témafelelős: Sándor Zsombor képviselő
Vörös Sándor polgármester
Felkérem a bizottság témafelelősét, hogy ismertesse a javaslatukat.
Sándor Zsombor képviselő, a P.ÜH.V. Bizottság elnökhelyettese
A tavalyi időszakhoz hasonlóan, az iskola téli szünetéhez igazodva kérte az óvodavezető az óvoda zárvatartását takarékossági és szabadságolási célokból.  A téli szünet 2025. december 22-től 2026. január 4-ig terjedne. Az iskolai szünet ideje alatt 2025. december 22-23-i, valamint december 29-31 napokra ügyeletet tartanak.  Az első nyitvatartási nap 2026. január 5.-e. A magam részéről támogatom a kérést. 

Megkérdezem a képviselő-testület tagjaitól, hogy ki ért egyet az óvoda téli zárvatartásával, a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

130/2025. (IX. 23.) Kt.h.

Százszorszép Óvoda téli zárva tartása










          











     H a t á r o z a t







                

1./ Dunavecse Város Önkormányzata Képviselő-testülete hozzájárul a Százszorszép Óvoda 2025. december 22. – 2025. december 31. időszak közötti zárva tartásához, azzal a feltétellel, hogy a gyermekfelügyelet biztosítva lesz.
2./ A képviselő-testület felkéri 

- a Jegyzőt, hogy az óvoda vezetőjét a döntésről tájékoztassa,

- Az óvoda vezetőjét, hogy a téli zárva tartásról a szülőket értesítse.

Határidő: 2025. december 10.
Felelős: Nagy Erzsébet jegyző
3./ Ezen határozatról értesül:

- Gugyella Mariann óvodaigazgató
- Nagy Erzsébet jegyző

- dr. Tarnai Kitti hatósági csoportvezető

5.) Napirend:
      Bursa Hungarica ösztöndíjpályázaton való részvétel megtárgyalása

      Előterjesztő: Vörös Sándor polgármester

      Előterjesztésért felelős: Marticsné Molnár Szilvia igazgatási ügyintéző
      Tárgyalja: P.Ü.H.V. Bizottság

      Témafelelős: Sándor Zsombor képviselő
Vörös Sándor polgármester
Felkérem a bizottság témafelelősét, hogy ismertesse a javaslatukat
Sándor Zsombor képviselő, a P.ÜH.V. Bizottság elnökhelyettese
Hasonlóan az előző évekhez, ismét lehetőség van csatlakozni a Bursa Hungarica ösztöndíjpályázaton való részvételhez. Az előterjesztés tartalmazza a határozati javaslatot is. A bizottság javasolja, hogy csatlakozzunk az ösztöndíjpályázathoz. 

Vörös Sándor polgármester
Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

131/2025. (IX. 23.) Kt.h.

Bursa Hungarica ösztöndíj pályázaton való részvétel









H a t á r o z a t













1./ A képviselő-testület úgy dönt, hogy csatlakozik a Bursa Hungarica Felsőoktatási Önkormányzati Ösztöndíjpályázat 2026. évi fordulójához, és elfogadja a Bursa Hungarica Felsőoktatási Önkormányzati rendszer Általános Szerződési Feltételeit. 

2./ A képviselő-testület felhatalmazza a Polgármestert, hogy a határozat 1. számú mellékletét képező Csatlakozási Nyilatkozatot az Önkormányzat nevében aláírja.

3./ A képviselő-testület a Polgármester útján utasítja a titkársági igazgatási ügyintézőt, hogy a határidők figyelembevételével a nyilatkozatot juttassa el a Nemzeti Kulturális Támogatáskezelő részére. 

Felelős: igazgatási ügyintéző

Határidő: 2025. szeptember 29.

4./ A képviselő-testület a Polgármester útján utasítja a gazdálkodási csoportot, hogy a 2026. évi önkormányzati költségvetés tervezésekor 1.500 eFt. keretösszeget tervezzen be a Bursa Hungarica Önkormányzati Ösztöndíjpályázat 2026. évi fordulójának lebonyolításához, mely összeg fedezetet nyújt a 2026-2027. évi ösztöndíjak áthúzódó kötelezettségvállalásaira.

Felelős: Ginál Róbert gazdálkodási csoportvezető

Határidő: 2026. évi költségvetés tervezése

5./ A képviselő-testület a Polgármester útján utasítja a titkársági igazgatási ügyintézőt, hogy a megadott határidők figyelembevételével gondoskodjon az A és B típusú pályázat kiírásáról.

Felelős: igazgatási ügyintéző

Határidő: 2025. október 3.

6./ A határozatról értesülnek:

- Vörös Sándor polgármester

- Ginál Róbert gazdálkodási csoportvezető

- Nagy Erzsébet jegyző

- Irattár
6.) Napirend:

       Százszorszép Óvoda alapdokumentumainak módosítása

      (SZMSZ, Házirend, Pedagógiai Program, Munkaterv)

      Előterjesztő: Vörös Sándor polgármester

      Előterjesztésért felelős: Gugyella Mariann óvodaigazgató
      Tárgyalja: P.Ü.H.V. Bizottság

      Témafelelős: Sándor Zsombor képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

Három dokumentum került beterjesztésre a Százszorszép Óvoda igazgatójának részéről: az SZMSZ, a házirend és a Pedagógiai Program. Az előterjesztésben minden dokumentum módosításánál az óvodavezető leírta, hogy mely oldalak kerültek módosításra. A bizottság javasolja az SZMSZ, a házirend és a Pedagógia Program elfogadását.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés, vélemény nem volt.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda Szervezeti és Működési Szabályzatának módosításával azzal, a kiegészítéssel, hogy amennyiben az óvodaigazgató és helyettese akadályoztatva van, azonnali döntést igénylő kérdésekben a munkaközösség vezető járjon el?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

132/2025. (IX. 23.) Kt. normatív hat.
Százszorszép Óvoda SZMSZ-nek módosítása














         H a t á r o z a t

1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda Szervezeti és Működési Szabályzatának módosítását - amely a szabályzat mellékletét képezi - az alábbi kiegészítéssel fogadja el: amennyiben az óvodaigazgató és helyettese akadályoztatva van, azonnali döntést igénylő kérdésekben a munkaközösség vezető jár el.
2./ Az óvoda SZMSZ-e jelen határozat elidegeníthetetlen részét képezi. 

3./ Ezen határozatról értesül:

- Gugyella Mariann óvodaigazgató
- Nagy Erzsébet jegyző
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda házirendjének módosításával, azzal a kiegészítéssel, hogy a Téli zárvatartás ideje alatt 7-16 óra között biztosítja a gyermekfelügyeletet?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
133/2025. (IX. 23.) Kt.h.

Százszorszép Óvoda házirendje











H a t á r o z a t













1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda házirendjét, az előterjesztésben szereplő módosításokkal - mely e határozat elidegeníthetetlen részét képezi – és az alábbi kiegészítéssel fogadja el: Téli zárvatartás ideje alatt 7-16 óra között biztosítja az intézmény a gyermekfelügyeletet. 

2./ Ezen határozatról értesül:

- Gugyella Mariann óvodaigazgató 

- Nagy Erzsébet jegyző
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda Pedagógiai Programjának módosításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
134/2025. (IX. 23.) Kt.h.

Százszorszép Óvoda

Pedagógiai Programja











H a t á r o z a t












1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda Pedagógia Programját, az előterjesztésben szereplő módosításokkal - mely e határozat elidegeníthetetlen részét képezi – elfogadja. 

2./ Ezen határozatról értesül:

- Gugyella Mariann óvodavezető 

- Nagy Erzsébet jegyző
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda Munkatervének elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
135/2025. (IX. 23.) Kt.h.

Százszorszép Óvoda

Munkaterve











H a t á r o z a t












1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda Munkatervét - mely e határozat elidegeníthetetlen részét képezi – elfogadja. 

2./ Ezen határozatról értesül:

- Gugyella Mariann óvodaigazgató 

- Nagy Erzsébet jegyző
7.) Napirend:
      Sortűz emléktábla kihelyezése

      Előterjesztő: Vörös Sándor polgármester

      Előterjesztésért felelős: Vörös Sándor
      Tárgyalja: P.Ü.H.V. Bizottság

      Témafelelős: Aranyi János Gábor képviselő

Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Aranyi János Gábor képviselő, a bizottság elnökhelyettese
A Pásztortűz Egyesület elnöke kereste meg a Polgármester urat azzal, hogy sortűz emléktáblát szeretnének kihelyezni a Petőfi szobornál történt dunavecsei sortűz emlékére. A bizottság javasolja az emléktábla kihelyezését, továbbá kéri, hogy az emléktáblára kerülő szövegből a „dunavecsei” szó előtti „a” betű törlésre kerüljön.
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy sortűz emléktábla kerüljön kihelyezésre?
A képviselő-testület tagjai 7 igen szavazattal, ellenszavazat nélkül az alábbi határozatot hozták:
136/2025. (IX. 23.) Kt.h.
Sortűz emléktábla kihelyezése










H a t á r o z a t

1./ Dunavecse Város Önkormányzata Képviselő-testülete úgy határoz, hogy a régi Petőfi szobornál történt dunavecsei sortűz emlékére emléktábla kihelyezését támogatja. A képviselő-testület kéri, hogy az emléktáblára kerülő szövegből a „dunavecsei” szó előtti „a” betű törlésre kerüljön.
2./ Ezen határozatról értesül:

- Vörös Sándor polgármester 

- 1956-os Magyar Szabadságharcosok Világszövetsége – Pásztortűz 56-os csoport

8.) Napirend:

       Döntés közösségi célú fejlesztések támogatása című pályázat

       benyújtására (KAP-RD57-093-1-25, valamint MFP-FAE/2025. „Felelős
       állattartás elősegítése” pályázat benyújtására
       Előterjesztő: Vörös Sándor polgármester
       Előterjesztésért felelős: Vörös Sándor polgármester
       Tárgyalja: P.Ü.H.V. Bizottság

       Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke
A bizottság javasolja a közösségi célú fejlesztések támogatása című pályázat benyújtását az ÖTI telep napelemes rendszerének kiépítésére, valamint a Felelős állattartás elősegítése pályázat benyújtását.
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy pályázatot nyújtsunk be az ÖTI telep napelemes rendszerének kiépítésére?
A képviselő-testület tagjai 7 igen szavazattal, ellenszavazat nélkül az alábbi határozatot hozták:
137/2025. (IX. 23.) Kt.h.
Döntés pályázaton való indulásról

/KAP-RD57-093-1-25/






H a t á r o z a t

1./ Dunavecse Város Önkormányzata Képviselő-testülete úgy határoz, hogy a KAP-RD57-093-1-25. „Közösségi célú fejlesztések támogatása” című pályázaton indulni kíván az ÖTI telepen (Dunavecse, Báthory u. 6. hrsz. 604) napelemes rendszer kiépítésére 9.318.618.- Ft összegű támogatási igénnyel. 

2./ A képviselő-testület megbízza Vörös Sándor polgármestert a pályázat benyújtásához szükséges árajánlatok bekérésére.

3./ A képviselő-testület felkéri Vörös Sándor polgármester urat, hogy a pályázatot az árajánlat alapján nyújtsa be, a pályázathoz szükséges 490.454,- Ft önerőt a Képviselő-testület biztosítja.

4./ Ezen határozatról értesül:  

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy pályázatot nyújtsunk be a Felelős Állattartás elősegítésére?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
138/2025. (IX. 23.) Kt.h.
Döntés pályázaton való indulásról

/Felelős állttartás elősegítése/










H a t á r o z a t

1./ Dunavecse Város Önkormányzata Képviselő-testülete úgy határoz hogy az MFP-FAE/2025.  „Felelős állattartás elősegítése” című pályázaton indulni kíván, elősegítve a településes lakóinak tulajdonában lévő ebek, macskák ivartalanítását maximum 1.500.000 Ft összegben. 

2./ A képviselő-testület felkéri Vörös Sándor polgármester urat a további teendők ellátására.  

3./ Ezen határozatról értesül:

- Vörös Sándor polgármester
- Dr. Tarnai Kitti hatósági csoportvezető

9.) Napirend:

     Szolgalmi jog bejegyzéséhez hozzájáruló nyilatkozat elfogadása

     Előterjesztő: Vörös Sándor polgármester

     Előterjesztésért felelős: Vörös Sándor polgármester

     Tárgyalja: P.Ü.H.V. Bizottság

     Témafelelős: Aranyi János Gábor képviselő

Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Aranyi János Gábor képviselő, a bizottság elnökhelyettese
Az MZ Precast Gyártó és Építő Kft. kérelemmel fordult az Önkormányzathoz, mely szerint a betonelemgyár beruházásához szükséges ívóvíz és szennyvíz vezetékek elhelyezésének biztosítására megállapodást kötött Kiss Antal és Fenyves Tibor dunavecsei lakosokkal, hogy a tulajdonukat képező Dunavecse külterület 0242/41 helyrajzi szám alatt található, jelenleg még szántó művelési ágú ingatlanon szolgalmi jogokat alapít, melyhez a tulajdonosok hozzájárultak. Tekintettel arra, hogy a megépítésre kerülő vezetékeket a Társaság a víziközmű-szolgáltatásról szóló törvény rendelkezéseinek megfelelően, térítésmentesen, anyagi ellenszolgáltatás nélkül az önkormányzat kizárólagos tulajdonába kívánja adni, célszerű, hogy a szolgalmi jogok jogosultja már most az Önkormányzat legyen.  A beadványban leírt nyilatkozat kiadását kéri, amelyben az Önkormányzat hozzájárul a szolgalmi jogok bejegyzéséhez. Az eljáró hatóság szükségesnek tartja, hogy az eljárásban csatoljuk az önkormányzat ügyvédi ellenjegyzéssel ellátott nyilatkozatát. A bizottság javasolja a nyilatkozat aláírását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
139/2025. (IX. 23.) Kt.h.
Szolgalmi jog bejegyzéshez

hozzájáruló nyilatkozat elfogadása











H a t á r o z a t

1./ Dunavecse Város Önkormányzata Képviselő-testülete megtárgyalta a „Szolgalmi jog bejegyzéséhez hozzájáruló nyilatkozat elfogadása” tárgyú napirendet és úgy határoz, hogy az MZ Precast Gyártó és Építőipari Korlátolt Felelősségű Társaság kérelmével egyetért és az előterjesztésben szereplő nyilatkozatot utólagosan elfogadja.

2./ Ezen határozatról értesül:

- MZ Precast Gyártó és Építőipari Kft. (6087 Dunavecse, Fő út 43.)

- Vörös Sándor polgármester

- Nagy Erzsébet jegyző
10.) Napirend:

       Gördülő Fejlesztési Terv véleményezésének kérése

       Előterjesztő: Vörös Sándor polgármester

       Előterjesztésért felelős: Vörös Sándor polgármester

       Tárgyalja: P.Ü.H.V. Bizottság

       Témafelelős: Aranyi János Gábor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Aranyi János Gábor képviselő, a bizottság elnökhelyettese
A bizottság javasolja elfogadni a közműves ívóvízellátás és a közműves szennyvízelvezetés és tisztítás 2026-2035. időszakra vonatkozó gördülő fejlesztési tervét, kiegészítve napelemmel, energiatárolóval.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
140/2025. (IX. 23.) Kt.h.
Gördülő Fejlesztési Terv véleményezése









        H a t á r o z a t
1./ Dunavecse Város Önkormányzata Képviselő-testülete úgy határoz, hogy a közműves ivóvízellátás és a közműves szennyvízelvezetés és tisztítás 2026-2035. időszakra vonatkozó Gördülő Fejlesztési Tervét - kiegészítve a „Napelemes erőmű és energiatároló létesítése” sorral - Tass-Kunszentmiklós-Szalkszentmárton-Dunavecse-Apostag közműves ivóvízellátás és „Villamosenergia tároló létesítése” sorral  - elfogadja.
2./ Ezen határozatról értesül: 
- Bácsvíz Zrt. Kecskemét
- Vörös Sándor polgármester

11.) Napirend:

       Közművagyon átvétele

       Előterjesztő: Vörös Sándor polgármester

       Előterjesztésért felelős: Vörös Sándor polgármester

       Tárgyalja: P.Ü.H.V. Bizottság

       Témafelelős: Aranyi János Gábor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Aranyi János Gábor képviselő, a bizottság elnökhelyettese
A Kiss Virágkertészeti Kft. kérelemmel fordult az Önkormányzathoz, mely szerint szándéknyilatkozat és vagyonátadási előszerződés megkötése szükséges, hogy a települési közmű hálózathoz való csatlakozáshoz ivóvíz és szennyvízcsatorna tekintetében. A bizottság javasolja a szándéknyilatkozat és vagyonátadási előszerződés megkötését.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
141/2025. (IX. 23.) Kt.h.
Közművagyon átvétele











H a t á r o z a t

1./ Dunavecse Város Önkormányzata Képviselő-testülete úgy határoz, hogy hozzájárulását adja a Kiss Virág Kertészet Kft. számára a települési közműhálózathoz való csatlakozás ívóvíz (6 méter) és szennyvízcsatorna (12 méter) tekintetében.

2./ Az önkormányzat e célból vagyonátadási előszerződést vagy szándéknyilatkozat megkötését javasolja az engedélyezési terv birtokában. 

3./ A képviselő-testület felkéri Vörös Sándor polgármester urat a további teendők ellátására.

4./ Ezen határozatról értesül:

- Vörös Sándor polgármester

- Kiss Virág Kertészet Kft.
12.) Napirend:

        HÉSZ különkezelésére vonatkozó kérelem

        Előterjesztő: Vörös Sándor polgármester

        Előterjesztésért felelős: Vörös Sándor polgármester

        Tárgyalja: P.Ü.H.V. Bizottság

        Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke
Dunavecse külterület 0242/53 hrsz-on, a volt barackos területén épül az új gyártóüzem. A tervek és az építési engedély szerinti terület megközelítését a 0240/7 hrsz-ú lakatosüzem területén keresztül tervezik. A bejárat kialakításához szükséges területrészt az ingatlan tulajdonosától megvásárolták, a telek megosztását a megvásárolt rész mentén megindították. Az állami főépítész előzetes nyilatkozata szerint a jelenleg hatályos HÉSZ szabályok alapján telekalakítás nem végezhető el. Az ingatlanuk mellett fekszik az önkormányzati tulajdonú 0242/34 hrsz-ú dűlőút. A dűlőút a 0242/53 hrsz-ra történő telekösszevonás előtti állapotban szolgálta az ingatlanok megközelítését. A 0242/53 hrsz-ú ingatlanuk több közterületről így a 0242/34 hrsz-ú út további fenntartása feleslegessé vált, azt szeretnék megvásárolni. Az építési engedély előírásain alapuló kéréseink szerint telekalakítási eljárások a HÉSZ módosításával lehetségesek, ezért kérik a fenti tartalmú módosítás egyeztetését és elfogadását külön eljárás keretében. Készek háromoldalú szerződés megkötésére, melyben vállalják a felmerülő költségek teljes körű finanszírozását.  A bizottság támogatja a kérelmező kérését.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a HÉSZ külön eljárás keretében történő módosítással?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
142/2025. (IX. 23.) Kt.h.
HÉSZ különkezelésére vonatkozó kérelem











H a t á r o z a t
1./ Dunavecse Város Önkormányzata Képviselő-testülete úgy határoz, hogy az MZ Precast Kft. kérelmét jóváhagyja. A Dunavecse külterület 0242/53, 0240/7, 0242/34 és 0242/54 hrsz-ú ingatlanok vonatkozásában (volt barackos) a HÉSZ külön eljárás keretében történő módosítását elfogadja.

2./ A módosítás a teljes településterv elkészítésének határidejét nem befolyásolja. 

3./ Ezen határozatról értesül:

- Vörös Sándor polgármester

- MZ Precast Kft.

- Értékterv Mérnöki Szolgáltató és Tanácsadó Kft. Budapest

13.) Napirend:

       Testvértelepülési kapcsolatok bővítésének megvitatása

       Előterjesztő: Sándor Zsombor képviselő
       Tárgyalja: P.Ü.H.V. Bizottság

       Témafelelős: Molnár Gyula képviselő
Vörös Sándor polgármester

A bizottsági ülésen az a javaslat született, hogy októberben egy napon ellátogatunk Maradék településre kapcsolat felvétel céljából, egy bemutatkozó beszélgetésen veszünk részt. A nap megszervezésével kapcsolatban javaslom, hogy kérjük fel Sándor Zsombor képviselőt. Megkérdezem a képviselő-testület tagjaitól, hogy ki ért egyet az elhangzottakkal?
A képviselő-testület tagjai egyhangúan, határozathozatal nélkül egyetértetek a javaslattal.

14.) Napirend:

       Kapu Tibor űrhajós előadása Dunavecsén

       Előterjesztő: Vörös Sándor
Vörös Sándor polgármester úr

Megkeresett Jászfalvi Norbert azzal kapcsolatban, hogy érdekelne-e bennünket egy előadás Kapu Tibor űrhajóssal. Ehhez szükséges a testületi döntés. Valószínű lesz anyagi vonzata, de az összeget még nem tudjuk. Kecskeméten tartott előadást az elmúlt időszakban és nagy sikere volt a fiatalok és az idősebbek körében egyaránt. 
Megkérdezem a képviselő-testület tagjaitól, hogy ki ért egyet azzal, hogy Jászfalvi Norbertet bízzuk meg az előadás leszervezésével?
A képviselő-testület tagjai 7 igen szavazattal, ellenszavazat nélkül az alábbi határozatot hozták:
143/2025. (IX. 23.) Kt.h.
Kapu Tibor űrhajós előadása Dunavecsén











H a t á r o z a t
1./ Dunavecse Város Önkormányzata Képviselő-testülete úgy határoz, hogy megbízza Jászfalvi Norbertet, (6000 Kecskemét, Kristály tér 5. fsz. 1.) hogy vegye fel a kapcsolatot Kapu Tibor űrhajós programszervezőjével annak érdekében, hogy Dunavecsén előadás megszervezésére kerülhessen sor.

2./ Ezen határozatról értesül:

- Vörös Sándor polgármester 
- Jászfalvi Norbert
15.) Napirend

        Ismételt árajánlat bekérése szociális célú tűzifa darabolására és szállítására
       Előterjesztő: Vörös Sándor
Vörös Sándor polgármester

Korábban döntött a testület arról, hogy árajánlatot kérjünk be a szociális célú tűzifa darabolására és szállítására. Sajnos egy helyről érkezett be ajánlat, a tavalyi évben végzett tevékenység többszörösére. Mivel a tavalyi évben probléma volt a szállítással, ezért a helyi tűzéptől nem kértünk ajánlatot. A mai állás szerint nem éri meg foglalkozni a szociális tűzifával. Javaslom, hogy vizsgáljuk felül a korábbi döntésünket és kérjünk be a Borbély tűzéptől is árajánlatot a darabolásra és szállításra. 
Megkérdezem a képviselő-testület tagjaitól, hogy ki ért egyet azzal, hogy a helyi tűzéptől is kérjünk be árajánlatot darabolásra és szállításra? 
A képviselő-testület tagjai 7 igen szavazattal, ellenszavazat nélkül az alábbi határozatot hozták:
144/2025. (IX. 23.) Kt.h.
Árajánlat bekérése
/Szociális célú tűzifa támogatáshoz 

kapcsolódó egyéb döntés/



















H a t á r o z a t
1./ Dunavecse Város Önkormányzata Képviselő-testülete úgy határoz, hogy a szociális célú tűzifa jogosultak részére történő kiszállítására, kuglizására és az erdészettől történő kiszállítására további árajánlatot kér be Borbély Istvánné EV-tól. 

2./ A képviselő-testület továbbá úgy határoz, hogy a beérkezett árajánlatok közül a legkedvezőbb árajánlatot adótól rendelje meg a szolgáltatást.

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető és rajta keresztül az érintett

Polgármester úr tájékoztatja a képviselő-testületet és a jelenlévőket, hogy a következő testületi ülés 2025. október 21-én lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,50 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          ………………………….

